3

  **31.8.21**

**ELIF**

**Ο 5ος και τελευταίος κύκλος στο Star**

**ΠΡΕΜΙΕΡΑ**

**Τετάρτη 8 Σεπτεμβρίου στις 17:40**

**Γενικά στοιχεία 5ου κύκλου**

Έχοντας επιζήσει, μετά από την τρομακτική επίθεση με όπλο από τον άντρα, που είχε προσλάβει ο Ταρίκ, η Μελέκ και η Ελίφ καταφέρνουν να φύγουν και να βρουν καταφύγιο σε μια φτωχογειτονιά της Κωνσταντινούπολης. Η Μέλεκ, μετά από τις τραυματικές εμπειρίες του παρελθόντος, είναι αποφασισμένη να μη επιτρέψει σε τίποτα και σε κανέναν να τη χωρίσει ξανά από την αγαπημένη της κόρη, την Ελίφ. Αυτή τη φορά θα έχουν ένα σταθερό σπίτι και θα ζήσουν μια συνηθισμένη ζωή, μακριά από εχθρούς που θέλουν να τις πληγώσουν. Η Μελέκ αγωνίζεται να ανταποκριθεί στις απαιτήσεις της ζωής και η μικρή Ελίφ βοηθά σε αυτή την προσπάθεια τη μητέρα της με τον καλύτερο δυνατό τρόπο. Μητέρα και κόρη γνωρίζουν την Ασλί, μια δασκάλα εικαστικών και εκείνη τους προσφέρει τη βοήθειά της. Η Ασλί καταφέρνει να γράψει την Ελίφ στο σχολείο, όπου εργάζεται, με ψεύτικο όνομα, ώστε κανείς να μην τη βρει, αλλά όταν αποκαλύπτεται η αλήθεια, η Ασλί απολύεται. Η Μελέκ καλεί την Ασλί να ζήσει μαζί τους και οι τρεις τους μοιράζονται την καθημερινότητα, με τις δυσκολίες της και όλες τις χαρές της.

Η ζωή όμως δεν είναι εύκολη ούτε και στο αρχοντικό της οικογένειας Χακτανίρ. Η Ματσιντέ εξακολουθεί να αναζητά την Ελίφ, ώστε να της δώσει τις μετοχές της

εταιρίας, που ανήκαν στον Γιουσούφ. Ωστόσο, η Ματσιντέ διαπιστώνει ότι αρχίζει να έχει προβλήματα μνήμης και αργότερα διαγιγνώσκεται με τη νόσο Αλτσχάιμερ. Η Ματσιντέ ανησυχεί ότι δεν θα καταφέρει να βρει τον Έλιφ προτού χάσει εντελώς τη μνήμη της. Η κατάσταση για τη γλυκιά αυτή γυναίκα χειροτερεύει όταν εμφανίζεται στη ζωή της ξανά η αποξενωμένη αδελφή της, η Κιγιμέτ, μετά από 30 ολόκληρα χρόνια απουσίας και σιωπής για να πάρει εκδίκηση. Η Κιγιμέτ δηλητηριάζει την ψυχή

και το μυαλό του γιου της Μαχίρ, με ψέματα για την οικογένεια Χακτανίρ και σχεδιάζει μαζί του την καταστροφή της. Ταυτόχρονα, η κόρη της Ματσιντέ, η Χουμεϊρά αγωνίζεται να πάρει πίσω τα μερίδια της εταιρείας, που έδωσε ο σύζυγός της Ταρίκ στην άπληστη και φιλόδοξη ερωμένη του, Ράνα, προτού μπει στη φυλακή. Η Ράνα δεν θα αρκεστεί σε αυτά αλλά θα συνωμοτήσει και θα προσπαθήσει να πάρει τα πάντα από την οικογένεια Χακτανίρ. Αλλά τα προβλήματα της Χουμεϊρά δεν σταματούν εδώ καθώς απειλείται από μαφιόζους, από τους οποίους ο Τάρικ είχε δανειστεί χρήματα. Μην έχοντας άλλη επιλογή και για να παραμείνει ασφαλής, προσλαμβάνει έναν σωματοφύλακα, τον Λεβέντ, για να την προστατεύει.

Όμως ακόμα και στο μεγαλύτερο σκοτάδι, η αγάπη πάντα ανθίζει και αναδεικνύει τον καλύτερο εαυτό σε αυτούς, που έχουν μέσα τους το φως για να την αγκαλιάσουν και να τη ζήσουν.

Η Ασλί καταφέρνει να βρει δουλειά ως βοηθός σχεδιαστή στην εταιρία Χακτανίρ όπου συναντά τον Κερέμ. Ο Κερέμ γοητεύεται από την καλοσύνη της Ασλί και καθώς γνωρίζει ο ένας τον άλλον, αρχίζουν να ερωτεύονται. Υπάρχει όμως και η σκοτεινή πλευρά της αγάπης. Η Παρλά, η πρώην αρραβωνιαστικιά του Κερέμ, εξακολουθεί να θέλει απελπισμένα να είναι μαζί του, παρόλο που ο γάμος τους είχε ακυρωθεί. Ο Κερέμ είδε τον πραγματικό χαρακτήρα και τα ψέματα της καθώς οι ισχυρισμοί της για παράλυση αποδείχθηκαν ψευδείς, λίγο πριν ενώσει για πάντα μαζί της τη ζωή του. Η Παρλά επιμένει πως το ότι στάθηκε ξαφνικά όρθια στα πόδια της όταν άκουσε τον πυροβολισμό την ημέρα του γάμου τους, είναι ένα θαύμα. Συνεχίζει να σχεδιάζει να γίνει σύζυγος του Κερέμ και δεν εγκαταλείπει αυτή την ιδέα.

Η αγάπη εμφανίζεται επίσης σε ένα άλλο μέρος της οικογένειας καθώς η Χουμεϊρά γνωρίζει τον σωματοφύλακά της και το τραγικό παρελθόν του όταν έχασε τη γυναίκα και την κόρη του. Δύο τραυματισμένες ψυχές συναντιούνται και ερωτεύονται βαθιά.

Ένα άλλο απροσδόκητο ρομάντζο αναδύεται καθώς ο ανιψιός της Ματσιντέ, ο Μαχίρ, συναντά τυχαία τη Μέλεκ και μέσα από την αγάπη της καταφέρνει να δει την αλήθεια για τη μητέρα του και τον ιστό με ψέματα και δολοπλοκίες, που είχε φτιάξει. Η άδολη αγάπη της Μελέκ κάνει τον Μαχίρ ένα καλύτερο άτομο και εγκαταλείπει όλα τα σχέδια καταστροφής. Η Κιγιμέτ στρέφεται εναντίον της Μελέκ όταν μαθαίνει πως η κόρη της είναι κληρονόμος της περιουσίας των Χακτανίρ και καταφέρνει να τη βάλει φυλακή και να υποφέρει. Ο Μαχίρ θα αγωνιστεί για να τη βγάλει από τη φυλακή και

να υποδείξει τον αληθινό ένοχο. Η Μελέκ θα είναι αυτή, που θα αναλάβει το δύσκολο έργο να δείξει το αληθινό πρόσωπο της Κιγιμέτ στην οικογένεια Χακτανίρ, μια αλήθεια, που θα βαφτεί με αίμα αθώων.

Μέσα σε όλες τις ίντριγκες των ενηλίκων, η γλυκιά Ελίφ συνεχίζει να λάμπει και να βοηθά τους ανθρώπους γύρω της να δουν την ομορφιά της ζωής. Θα πάρει τελικά η

Ελίφ όσα δικαιούται από τη Ματσιντέ; Θα γίνει επιτέλους το μικρό κορίτσι και η μητέρα της Μελέκ μέλη της οικογένειας Χακτανίρ και θα λάβουν την ασφάλεια και την άνεση, που τους αξίζουν, μετά από όλες τις φοβερές δοκιμασίες, που έχουν υποστεί;

Δραματική σειρά τουρκικής παραγωγής 2018 – 2019. **5ος Κύκλος.**

ΠΑΙΖΟΥΝ: Ιζαμπέλα Ντάμλα Γκιουβενιλίρ, Σελίν Σεζγκίν, Νεβτζάτ Καν, Νουρ Γκιουρκάν, Φατίχ Αϊχάν, Οζλέμ Σαβάς, Ομέρ Φαρούκ Τσαλισκάν, Τζεμ Κιλίτς, Μελίς Γκολ, Ουγκούρ Οζμπατζί, Σεϊντά Μπαϊράμ, Μπερνά Κεσκίν, Γιλντίζ Ασιαλί, Χασάν Ντενιζγιαράν, Ετσέ Μπαλίς, Εϊλέμ Φερζάν

**ΠΕΡΙΛΗΨΕΙΣ ΕΠΕΙΣΟΔΙΩΝ ΑΠΟ 8 – 17/9**

**Τετάρτη 8/9**

**Επεισόδιο 920 - 5ος κύκλος**

 ***\*\*\*ΝΕΟΣ ΚΥΚΛΟΣ ΕΠΕΙΣΟΔΙΩΝ\*\*\****

Μετά από μήνες, η Μελέκ και η Ελίφ είναι μαζί και ευτυχισμένες. Αν και η Ελίφ νοσταλγεί τον Κερέμ και τη Ματσιντέ, είναι αδύνατον να επιστρέψει στην έπαυλη. Το γεγονός όμως πως είναι μαζί με τη μητέρα της, την κάνει να τα ξεχνάει όλα. Όμως η

ευτυχία τους δεν θα κρατήσει πολύ εξαιτίας του ιδιοκτήτη του σπιτιού, που μένουν και ενός άντρα, που τις αναζητά με μια φωτογραφία στα χέρια του. Στην έπαυλη η οικογένεια Χακτανίρ περνάει δύσκολες μέρες. Όλοι οι αγαπημένοι τους άνθρωποι έχουν φύγει και η ζωή έχει για τα μέλη της οικογένειας μόνο γκρίζα χρώματα. Η Χουμεϊρά κλαίει συνεχώς και διαμαρτύρεται για την άτυχη ζωή της ενώ η Ματσιντέ πάντα σκέφτεται την Ελίφ και τη Σερσέ (Μελέκ) ενώ προσπαθεί ταυτόχρονα να

βοηθήσει την κόρη και τον γιο της. Στην εταιρία έχει έρθει νέο προσωπικό, ο Ακίν και ο Μαχίρ, ο νέος διευθύνων σύμβουλος…

**Πέμπτη 9/9**

**Επεισόδιο 921**

Η Ματσιντέ και η Χουμεϊρά θυμώνουν με τον τρόπο, που φέρεται η Παρλά στον Κερέμ, ειδικά η Χουμεϊρά και τη προειδοποιεί. Μετά το πρωινό, η Παρλά ετοιμάζει καφέ για εκείνη και τη Χουμεϊρά για να συμφιλιωθούν αλλά η Χουμεϊρά παραμένει σταθερή στη στάση της και η Παρλά σοκάρεται από τη συμπεριφορά της. Πιστεύει πως της φέρεται έτσι εξαιτίας όλων όσων πέρασε εξαιτίας του Ταρίκ. Ο Κερέμ προετοιμάζεται για την άφιξη του Μαχίρ στην εταιρία. Είναι ενθουσιασμένος αλλά

ταυτόχρονα διατηρεί τις επιφυλάξεις του. Όταν πηγαίνει η Μπιρτσέ στο γραφείο του, ο Κερέμ τη ρωτάει αν έχει νέα της Σουρεγιά. Η Μπιρτσέ του λέει πως η Σουρεγιά είναι καλά αλλά δουλεύει σκληρά και έτσι δεν έχουν χρόνο για να μιλάνε συχνά. Η Ελίφ και η Μελέκ συναντάνε τον σπιτονοικοκύρη τους και τα λόγια του τις αναστατώνουν.

Η Μελέκ πρέπει να πάει στη δουλειά της για μια έκτακτη ανάγκη και είναι αναγκασμένη να αφήσει μόνη της την Ελίφ. Ενώ η Μελέκ είναι στη δουλειά και η Ελίφ

μόνη στο σπίτι, ο σπιτονοικοκύρης τους έρχεται και χτυπάει το κουδούνι αλλά στη συνέχεια ανοίγει την πόρτα με το δικό του κλειδί. Η Ελίφ τρομάζει. Εκείνη τη στιγμή επιστρέφει και η Μελέκ η οποία θυμωμένη του ζητάει να μην ξανακάνει κάτι τέτοιο ποτέ ξανά. Το επόμενο πρωί η Μελέκ αλλάζει την κλειδαριά του σπιτιού της…

**Παρασκευή 10/9**

**Επεισόδιο 922**

Η Ματσιντέ ανησυχεί για τη Χουμεϊρά επειδή δεν βγαίνει καθόλου από το σπίτι. Η Μελέκ επισκέπτεται το σχολείο στη γειτονιά της και ζητάει από τον διευθυντή να γράψει την Ελίφ στο σχολείο, παρά το γεγονός πως δεν έχει ταυτότητα. Ο διευθυντής αρνείται να το κάνει γιατί είναι παράνομο και η Μελέκ απογοητεύεται. Ενώ επιστρέφει σπίτι καταλαβαίνει πως κάποιος την ακολουθεί και το βάζει στα πόδια. Ο Σαφάκ επιδιορθώνει το ποδήλατο του Εμιρχάν και πηγαίνουν μαζί και με τη Ζουλιντέ στο πάρκο. Ενώ η Ζουλιντέ και ο Σαφάκ κάθονται σε ένα παγκάκι και μιλάνε, ο Εμιρχάν πέφτει από το ποδήλατο και χτυπάει. Ο Τουφάν τον πλησιάζει και τον βοηθάει αλλά φεύγει πριν τον δουν η Ζουλιντέ και ο Σαφάκ. Ο σπιτονοικοκύρης της Μελέκ πηγαίνει πάλι στο σπίτι και της χτυπάει την πόρτα. Εκείνη αισθάνεται μεγάλη ανασφάλεια και έτσι βάζει έξω από την πόρτα της ένα ζευγάρι ανδρικά παπούτσια για να πιστέψει ο σπιτονοικοκύρης της ότι ο άντρας της είναι στο σπίτι…

**Δευτέρα 13/9**

**Επεισόδιο 923**

Ο Κερέμ δεν μπορεί να βγάλει από το μυαλό του τη Σουρεγιά και κινδυνεύει να τρακάρει όταν βλέπει μια γυναίκα και νομίζει πως είναι εκείνη. Όμως δεν είναι. Η Παρλά περιμένει τον Κερέμ να έρθει στη γαμήλια τελετή ενός φίλου της. Του τηλεφωνεί αλλά εκείνος δεν απαντάει στις κλήσεις της. Ο Κερέμ επιστρέφει στην έπαυλη και θέλει να ηρεμήσει και να μείνει μόνος του αλλά η Παρλά είναι συνεχώς μπροστά του. Η Παρλά τον ρωτάει τι του συμβαίνει και εκείνος της απαντάει πως νόμιζε ότι είδε τη Σουρεγιά. Η Παρλά τηλεφωνεί αμέσως στον πατέρα της για να βεβαιωθεί πως η Σουρεγιά είναι ακόμα στο Λονδίνο και εκείνος της το επιβεβαιώνει. Η Μελέκ κοιμάται αγκαλιά με την Ελίφ και βλέπει έναν τρομερό εφιάλτη, ότι η Ελίφ έχει χαθεί. Αυτός άλλωστε είναι και ο μεγάλος της φόβος. Η Μελέκ πρέπει να πάει στη δουλειά της και να αφήσει μόνη της την Ελίφ. Της ζηταέι να μείνει μέσα στο σπίτι και να κλειδώσει την πόρτα. Η μικρή συμφωνεί αλλά όταν η μητέρα της φεύγει, η Ελίφ ντύνεται με τη σχολική στολή της και πηγαίνει με τα βιβλία της στο πάρκο. Η

Ασλί βλέπει την Ελίφ και την πλησιάζει. Ο Εμιρχάν παίζει μπάλα στη γειτονιά και συναντάει ξανά τον Τουφάν. Στην αρχή ο μικρός τρομάζει αλλά ο Τουφάν του δίνει την μπάλα του και του λέει να είναι προσεχτικός. Ο Σαφάκ λέει στη Ζουλιντέ πως μίλησε στη μητέρα του για εκείνη…

**Τρίτη 14/9**

**Επεισόδιο 924**

Ο Τουφάν αγοράζει ένα όπλο παιχνίδι για τον Εμιρχάν θέλοντας με αυτό τον τρόπο να τον πλησιάσει. Ο Εμιρχάν δεν δέχεται το δώρο επειδή η μητέρα του δεν του επιτρέπει να παίρνει πράγματα από αγνώστους. Όμως τελικά ο Εμιρχάν κρατάει το δώρο και το κρατάει κρυφό από τη Ζουλιντέ. Η Ελίφ μιλάει με την Ασλί και λίγο αργότερα τη γνωρίζει και η Μελέκ. Η Ασλί επιμένει να γράψει την Ελίφ στο σχολείο και η Μελέκ της εξηγεί ποιο είναι το πρόβλημα. Η Ασλί υπόσχεται να βοηθήσει την Ελίφ. Η Ματσιντέ συγκινείται όταν δέχεται την απροσδόκητη επίσκεψη της αδελφής της, της Κιγιμέτ, την οποία έχει να δει 35 ολόκληρα χρόνια. Η Χουμεϊρά γνωρίζει τη θεία της αλλά δεν την εμπιστεύεται. Αντίθετα ο Κερέμ χαίρεται πολύ που τη βλέπει. Η Κιγιμέτ εξηγεί στη Ματσιντέ για ποιους λόγους δεν επέστρεψε και εκείνη νιώθει μεγάλη θλίψη για όσα ακούει. Οι δύο γυναίκες ανοίγουν την καρδιά τους η μία στην άλλη…

**Τετάρτη 15/9**

**Επεισόδιο 925**

Η Μελέκ νιώθει μεγάλη πίεση επειδή δεν μπορεί να προσφέρει τα καλύτερα στην κόρη της. Ξέρει όμως πως πρέπει να παραμείνει δυνατή για εκείνη. Ο Τουφάν επιστρέφει και τρομοκρατεί τη Ζουλιντέ λέγοντας της πως θα πει στον Εμιρχάν ότι είναι ο πατέρας του. Ο Σαφάκ στέκεται στο πλευρό της Ζουλιντέ και την υποστηρίζει και αυτή η οικειότητα ανάμεσά τους γίνεται αντιληπτή από τον Τουφάν , που καταστρώνει νέα σχέδια για να κάνει την Ζουλιντέ να υποφέρει. Δεν είναι όμως ο μοναδικός εχθρός του ζευγαριού. Η μητέρα του Σαφάκ, η Λεμάν αλλά και η παρολίγο νύφη της, η Αλέβ, είναι εξαιρετικά ενοχλημένες με τη Ζουλιντέ. Ο Ταρίκ στέλνει μήνυμα στη Χουμεϊρά με τους άντρες του για να την κερδίσει πίσω αλλά εκείνη το μόνο που επιθυμεί είναι να ξεχάσει το παρελθόν και να προχωρήσει στη ζωή της. Η

Κιγιμέτ και η Ματσιντέ μιλάνε για τα χρόνια που πέρασαν και όσα συνέβησαν. Η Ματσιντέ δεν ξέρει ότι η Κιγιμέτ έχει άλλα σχέδια για εκείνη και την οικογένειά της…

**Πέμπτη 16/9**

**Επεισόδιο 926**

Η Ματσιντέ είναι πολύ χαρούμενη που βρίσκεται ξανά μαζί με την αδελφή της, μετά από τόσα χρόνια. Η Κιγιμέτ πάλι, θέλει να πάρει εκδίκηση από τη Ματσιντέ καθώς τη θεωρεί υπεύθυνη για όλα τα άσχημα, που της έχουν συμβεί. Η Χουμεϊρά λαμβάνει ένα γράμμα από τον Ταρίκ, που της ζητάει να τον συγχωρέσει. Η κοπέλα αναστατώνεται αλλά δεν λέει τίποτα σε κανέναν. Η Ματσιντέ όμως διαβάζει το

γράμμα και μιλάει σχετικά στον Κερέμ. Ο Κερέμ πηγαίνει να βρει τη Χουμεϊρά. Την ίδια ώρα η Χουμεϊρά συναντάει τον άντρα του Ταρίκ για να του πει πως δεν θέλει πια καμία σχέση με τον Ταρίκ. Η συνάντησή τους όμως καταλήγει σε καυγά. Ο Κερέμ φτάνει στο σημείο την κατάλληλη στιγμή και σώζει τη Χουμεϊρά. Η Λεμάν είναι πολύ στεναχωρημένη επειδή ο Σαφάκ έχει αποφασίσει να παντρευτεί τη Ζουλιντέ και μιλάει σχετικά με την Αλέβ. Η Αλέβ την προτρέπει να εμποδίσει αυτό το γάμο. Η Ελίφ είναι ενθουσιασμένη επειδή θα ξεκινήσει το σχολείο…

**Παρασκευή 17/9**

**Επεισόδιο 927**

Η Ελίφ πρόκειται να ξεκινήσει σχολείο. Χρειάζεται όμως να αγοράσει σχολικά είδη και η Μελέκ δεν έχει χρήματα. Η Μελέκ ζητάει από το αφεντικό της προκαταβολή από το μισθό της. Η Ελίφ παίζει με μια φίλη της όταν ένας άντρας χτυπάει την πόρτα

του σπιτιού. Ο Εμιρχάν μιλάει με τον Τουφάν στη γειτονιά παρά το γεγονός ότι η Ζουλιντέ του το έχει απαγορεύσει. Ο Τουφάν ρωτάει τον Εμιρχάν σχετικά με τον πατέρα του. Η Ζουλιντέ αναζητά παντού τον Εμιρχάν ενώ την ίδια ώρα ο Τουφάν τον μπερδεύει με όσα του λέει. Η Κιγιμέτ κάνει ό,τι μπορεί για να παραμείνει στην έπαυλη και υποκρίνεται πως είναι άρρωστη. Υπάρχει κάποιος όμως στην έπαυλη, που δεν την πιστεύει…

**#StarChannelTV #neoprogramma #LetsStar**

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

 Γραφείο Τύπου & Επικοινωνίας